O nombre común d'istas creyaturas varía d'un puesto t'atro en Aragón, anque o mito ye prou homochenio. A forma más común en l'Alto Aragón ye «peirón» u más a sobén a suya forma castellanizada «pedrón». A forma «peirot» ye propia de Chistau y a val de Tella. En o Museu de Sarrablo, en Samianigo, i hai un recolón adedicau a istos sers mitolochicos con qualques explicacions sobre o suyo mito y cómo se ye amortando por a decadencia d'a cultura tradicional. A Ronda de Boltaña tiene una canción, «Pedrón», basada en o personache d'o Museu de Sarrablo. A canción «O Peirot» de La Orquestina del Fabirol parla sobre un personache mayoritariament humano, anque amuestra qualques rasgos (especialment as barrabasadas) más propios d'un peirón.